CELEX: 31988D0170
Language: el
Date: 1988-01-28 00:00:00
Title: 88/170/ΕΟΚ: Απόφαση της Επιτροπής της 28ης Ιανουαρίου 1988 για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31988D0170

88/170/ΕΟΚ: Απόφαση της Επιτροπής της 28ης Ιανουαρίου 1988 για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 076 της 22/03/1988 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Ιανουαρίου 1988  για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (88/170/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,  Εκτιμώντας:  ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η γαλλική κυβέρνηση ανακοίνωσε την εγκύκλιο DERF/SDDR/C. 87/αριθ. 3005 της 7ης Απριλίου 1987 σχετικά με τη χρήση του κονδυλίου του προϋπολογισμού 61.80.62·  ότι, σύμφωνα με το άρθρο 25 παράγραφος 1 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, λαμβάνοντας υπόψη την προαναφερθείσα ανακοίνωση, οι διατάξεις που αφορούν την εφαρμογή του τίτλου ΙΙΙ του κανονισμού (ΕΟΚ) αριθ. 797/85, που ισχύουν στη Γαλλία, πληρούν τους όρους για τη χρηματοδοτική συμμετοχή της Κοινότητας, στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85·  ότι οι προαναφερθείσες διατάξεις ανταποκρίνονται στους όρους και στο στόχο του κανονισμού (ΕΟΚ) αριθ. 797/85, με εξαίρεση τις επενδύσεις για τους βοσκότοπους που χρησιμοποιούνται μεμονωμένα εκτός από τα σημεία υδροληψίας, τις οδούς άμμεσης πρόσβασης στους βοσκότοπους και τους ορεινούς βοσκότοπους και τις στάνες·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τις χρηματοδοτικές πτυχές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που αφορούν την εφαρμογή του κανονισμού (ΕΟΚ) αριθ. 797/85 (τίτλος ΙΙΙ) που ήδη ισχύουν στη Γαλλία εξακολουθούν, λαμβάνοντας υπόψη την εγκύκλιο DERF/SDDR/C. 87/αριθ. 3005 της 7ης Απριλίου 1987 σχετικά με τη χρήση του κονδυλίου του προϋπολογισμού 61.80.62, να πληρούν τους όρους για τη χρηματοδοτική συμμετοχή της Κοινότητας στη κοινή δράση που αναφέρεται στο άρθρο 1 του εν λόγω κανονισμού, με εξαίρεση τις επενδύσεις για τους βοσκότοπους που χρησιμοποιούνται μεμονωμένα εκτός από τα σημεία υδροληψίας, τις οδούς άμμεσης πρόσβασης στους βοσκότοπους και τους ορεινούς βοσκότοπους και τις στάνες.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 28 Ιανουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987,σ. 1.